**Hva er navnet minnelund?**

Det er i 2018 etablert egen navnet minnelund på Randaberg kirkegård.

Navnet minnelund består av urnegraver i et felt med felles minnesmerke (tre liggende steinplater) hvor det er anledning til å sette opp navn og årstall for fødsel og død på den gravlagte. Dette er et tilbud for alle. I navnet minnelund vil gravplassforvaltningen sørge for felles beplanting og de etterlatte kan sette fra seg avskårne blomster og lys.
Urnegraver i en navnet minnelund kan festes etter fredningstidens utløp (etter 20 år).

**Bestilling**

Ved begjæring om gravlegging fremsettes ønske om urne i Navnet minnelund på Randaberg kirkegård. Det sendes da også inn egen bestilling for navneplate.
Bestillingen sendes til Kirkevergen i Randaberg, postboks 19,4096 Randaberg (kirkevergen@randabergkirkene.no ) . Kirkevergen videreformidler bestilling til Th. Vaaland Granitt AS, Kirkebakken 36, 4012 Stavanger, tlf.: 51 89 33 56 og epost: post@vaalandgranitt.no.

Vaaland Granitt tar kontakt med bestiller/fester noen uker etter bisettelsen for korrekturlesning av navneplaten.

Bestillingsskjema ligger på nettsiden til Randaberg kirkelige fellesråd og kan fås på kirkevergekontoret.

**Blomster lys og stell**

Det er plassert ut felles stativ for å sette ned avskårne blomster og lys på minnelunden. Driftspersonalet ved kirkegården vil sørge for å fjerne visne blomster og brukte lys, samt holde minnelunden fin. Det er ikke anledning til å legge andre gjenstander i området.

Blomster fra bisettelsen kan de pårørende legge ned ved anvist plass på minnelunden. Disse vil bli fjernet av driftspersonalet når de er visnet.
De pårørende kan, dersom de ønsker det, være med på urnenedsettelsen.

**Navneplate**

På de felles gravminnene festes det en navneplate i syrefast stål i størrelse 14 x 22 cm. På denne platen etses inn navn (For-, mellom- og etternavn), fødselsdato og dødsdato (f. 1-1-1950 og d. 1-1-2018). Man kan også velge å ha et kort minneord på denne.

Fonttype: Frutiger font
Skriftstørrelse: 18 mm på navn og 13 mm på dato og evt. minneord i høyde

Skift midtstilles på navneplatene

Ved lengre minneord tillates bruk av mindre skriftstørrelse. Minste tillatte skriftstørrelse er 10 mm

Arbeidet utføres av Th. Vaaland Granitt AS, Kirkebakken 36, 4012 Stavanger, tlf.: 51 89 33 56 og epost: post@vaalandgranitt.no , nettside: [www.vaalandgranitt.no](http://www.vaalandgranitt.no) .

**To navn sammen på en navneplate**

Dersom ektefelle/samboer/partner til en avdød som alt ligger i Navnet minnelund dør og vil ligge i minnelunden, kan disse få en felles navneplate. Navneplate kan ikke gjenbrukes og det må derfor betales for en ny navneplate, som plasseres der den første platen stod.

**Kostnad**

Det er et engangsbeløp for opparbeidelse av en navneplate som betales til Th. Vaaland Granitt AS direkte. Denne er satt til kr 4 000,- ex mva (fastsatt i 2018 og reguleres for pris og lønnsvekst første gang etter tre år).

I tillegg er det ordinær avgift for feste etter fredningstiden på 20 år. Da vil navneplaten stå tilsvarende det er betalt avgift for.

Det gis anledning til å reservere en tilleggs urnegrav på minnelunden mot betaling av festeavgift.

**Lovgrunnlag**

Bestemmelser om navnet minnelund står i forskrift til gravferdsloven § 15a. Graver i navnet minnelund skal plasseres i eget gravfelt. Det er ikke adgang til å sette opp eget gravminne. Kistegraver i navnet minnelund skal være minst 3,0×1,5m. Urnegrav skal være minst 0,5×0,5m med plass for en askeurne. Gravens plassering i navnet minnelund kan gjøres kjent. Det skal settes opp et felles minnesmerke med navn og data på de gravlagte. Det kan gis anledning til å feste en grav i navnet minnelund etter fredningstidens utløp. Nærmere bestemmelser om feste gis i lokale vedtekter.
Det er ikke anledning til å foreta symbolsk flytting til navnet minnelund slik regelverket er utformet i dag (2015).

**Fra vedtektene for gravplassene i Randaberg kommune:**

**§ 13 Navnet minnelund**

13.1

Graver knyttet til navnet minnelund følger samme forvaltningsordning som for vanlige urne og kistegraver. Dette gjelder fredningstid, mulighet til å feste en tilleggsgrav, fornyelse av feste og festeavgift. Pårørende kan delta på vanlig måte under urne-/kistenedsettelsen.

13.2

Det benyttes en standard navneplate hvor avdødes navn, fødsels- og dødsdato preges inn.

Om en fester en tilleggsgrav, kan det også settes av plass til en ekstra navneplate.

Navneplaten fjernes når graven slettes. Navneplate faktureres fra gravminneleverandør.

13.3

Minnelunden har en felles beplantning som stelles av gravplassforvaltningen. Det er ikke

anledning å sette blomster eller andre elementer på selve graven eller foran navneplatene.

Det tilrettelegges for å kunne sette avskårne blomster og levende lys ved felles gravminne.

**Bestilling av navneplate til navnet minnelund
på Randaberg kirkegård**

Navn på avdøde: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personnummer (11 siffer): \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dødsdato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ansvarlig for gravferden/bestiller: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonnummer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-post: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Navneskilt leveres i syrefast stål med størrelse 14x22 cm**

Maksimalt **4 linjer** tekst.

Teksten settes med font «Frutiger font».

Maksimale fontstørrelser: Navn 18 med mer, datoer/minneord 13 mm

Skriv nøyaktig inn navn, datoer og evt. minneord som skal stå på skiltet:

Det tas forbehold om at ønsket tekst kan tilpasses innenfor rammen av navneplaten. Korrektur vil bli sendt ansvarlig for gravferden per e-post før arbeidet blir gjennomført.

Navneplaten vil bli montert på gravminnet av representant for Vaaland Granitt AS etter at urnen er satt ned.

Som ansvarlig for gravferden bekrefter jeg ovenstående bestilling:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato og signatur